Klasa: 112-01/23-01/1  
Urbroj: 2186-381-01-23-01  
Varaždin, 2. svibnja 2023. godine

Na temelju članka 55. Zakona o radu (“Narodne novine” br. 93/14., 127/17., 98/19., 151/22) i članka 14. Pravilnika o radu Županijske uprave za ceste Varaždinske županije (Klasa: 011-01/19-01/1, Urbroj: 2186-376-01-19-1), ravnatelj Županijske uprave za ceste Varaždinske županije objavljuje:

JAVNI NATJEČAJ

za zapošljavanje pripravnika na određeno vrijeme – 12 mjeseci u Županijskoj upravi za ceste Varaždinske županije

u Odjelu za financijske, pravne i opće poslove na radno mjesto:

Stručni suradnik/pripravnik – 1 izvršitelj/ica

Uvjeti:

* Završen preddiplomski i diplomski sveučilišni studij ili integrirani preddiplomski i diplomski sveučilišni studij prava
* Informatička pismenost (MS Office)
* Položen vozački ispit B kategorije

Osim navedenih uvjeta kandidat ne smije imati više od 6 mjeseci staža osiguranja u zvanju u obrazovnoj razini iz područja obrazovanja.

Na oglas se mogu prijaviti osobe oba spola.

U prijavi na oglas podnositelji/ice prijave trebaju navesti osobne podatke (osobno ime, adresa stanovanja, broj telefona, odnosno mobitela i po mogućnosti e-mail adresa) te naziv radnog mjesta za koje se prijavljuju.

Prijavu je potrebno vlastoručno potpisati.

Uz prijavu na natječaj, kandidati/kinje su dužni priložiti:

* Životopis
* Zamolbu za zapošljavanje
* preslik domovnice, osobne iskaznice ili putovnice
* presliku diplome
* potvrdu Hrvatskog zavoda za mirovinsko osiguranje o radnom stažu
* preslika vozačke dozvole

Prijave se podnose u roku od 8 dana od objave natječaja na adresu: Županijska uprava za ceste Varaždinske županije, Ulica Ljudevita Gaja 4, 42000 Varaždin, s naznakom „ Prijava na natječaj za radno mjestu Stručni suradnik – pripravnik“

Dokaze o ispunjavanju uvjeta natječaja kandidati/kinje mogu priložiti u neovjerenim preslikama, uz obvezu izabranog kandidata/kinje da prije sklapanja ugovora o radu dostavi izvornike.

Natječaj za provedbu natječaja provodi povjerenstvo za provedbu natječaja koje imenuje ravnatelj. Nepotpune i nepravovremene prijave neće se razmatrati. Kandidati koji ne ispunjavaju formalne uvjete iz natječaja obavijestit će se o tome pisanim putem. O izboru kandidata i zasnivanju radnog odnosa, nakon provedenog postupka provjere znanja i sposobnosti, a prema izvješću povjerenstva za provedbu natječaja, odlučuje ravnatelj.

Kandidati će biti obaviješteni pismenim putem o rezultatima natječaja u roku od osam dana.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), uz prijavu na javni natječaj dužan/na je osim dokaza o ispunjavanju traženih uvjeta, priložiti i dokaze propisane čl. 102. st. 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja.

Ravnatelj

Tomislav Osonjački